**Metsäsertifiointitoimikunta muistuttaa!**

**Tiedote välitettäväksi toiminnasta ja toimintaohjeista vastaaville henkilöille yrityksessänne!**

**Hyvät PEFC-ryhmäsertifiointiin sitoutuneet toimijat itäisellä ryhmäsertifiointialueella!**

Itäisen alueen sertifikaatti on edelleen voimassa, mutta sen säilymisen edellytyksenä on, että

ulkoisen arvioijan havaitsemiin puutteisiin tehdään korjaavia toimenpiteitä!

Metsäsertifiointitoimikunta on käsitellyt havaittuja poikkeamia ja kiinnittää huomiotanne alla

oleviin asioihin. Toimintatapamme mukaisesti toimikunta muistuttaa korjattavista asioista

ja toimijoiden vastuulla on toteuttaa ne. Lisäksi ulkoinen arvioija kontrolloi

toteutusta määräaikaisarvioinneissa.

**Keskeiset poikkeaman aiheuttaneet asiat ja niihin esitetyt ratkaisut: Asian tila meidän**

 **organisaatiossa /**

  **Toimenpiteemme:**

v

|  |  |
| --- | --- |
| **Kriteeri 3****Metsänkäyttöilmoitusten tekemisessä on laiminlyöntejä** | v**TOIMIKUNNAN SUOSITUS:** Toimijat ottavat käyttöön toimintamallin, jossa aina ennen hakkuuseen ryhtymistä tarkistetaan **Metsään.fi** -järjestelmästä metsänkäyttöilmoituksen voimassaolo.**KOULUTUKSEN TUKIMATERIAALIA:** Metsäkeskuksen webinaareja teemaan liittyen osoitteessa: <https://www.metsakeskus.fi/webinaarit> |
| **Kriteeri 8****Taimikonhoitomäärät eivät ole tavoitetasossa** | **TOIMIKUNNAN SUOSITUS:** 1. Tiedotetaan taimikonhoidon tärkeydestä,
2. Markkinoidaan taimikonhoitoa ja
3. Varataan riittävät resurssit taimikonhoitojen toteutukseen.
 |
| **Kriteeri 10****Arvokkaiden elinympäristöjen ominaispiirteiden säilyminen** | **TOIMIKUNNAN SUOSITUS:** Toimihenkilöiden osaaminen pidettävä ajan tasalla. **KOULUTUKSEN TUKIMATERIAALIA:** Metsäkeskuksen webinaari elinympäristöjen käsittelystä osoitteessa: <https://www.youtube.com/watch?v=CsQe45vl34Q> |
| **Kriteeri 14****Säästöpuiden määrä ei ole kaikilla kohteilla riittävä** | **TOIMIKUNNAN SUOSITUS:**Puutteiden vuoksi on edelleen koulutettava henkilöstöä ja urakoitsijoita säästöpuuvaatimuksesta. Vähintään 10 puuta/ha leimikkotasolla säästettävä! |
| **Kriteeri 17****Vesistöjen suojakaistoissa on puutteita** | **TOIMIKUNNAN SUOSITUS:**Huolehditaan osaamisen ylläpitämisestä. Erityisesti on huolehdittava urakoitsijoiden ja koneenkuljettajien koulutuksesta.Muistutetaan aktiivisesti suojakaistojen tärkeydestä. |
| **Kriteeri 18****Ojitusmätästyskohteen vesiensuojelu on toteutettu huonosti** | **TOIMIKUNNAN SUOSITUS:**Huolehditaan osaamisen ylläpitämisestä. Erityisesti on huolehdittava urakoitsijoiden ja koneenkuljettajien koulutuksesta.Muistutetaan aktiivisesti vesiensuojelun tärkeydestä. |

**Auditoinnit vuoden 2021 osalta:**

Ulkoiset auditoinnit suoritetaan vuoden 2021 osalta itäisellä alueella **14.6. alkaen.**

Tässä yhteydessä tarkastetaan myös toimikunnan suosittelemien toimenpiteiden toteutus.

Jukka Hujala

Metsäsertifiointitoimikunnan puheenjohtaja, Itäinen sertifiointialue

Maa- ja metsätaloustuottajain Keskusliitto MTK ry / Metsälinja

Tehdaskatu 37, 70620 KUOPIO

jukka.hujala@mtk.fi

0400-570633

